Vahelekiilundis B2 esinevad lätlaste üheksa rüüsteretke pidid toimuma siis selle eestlaste sõjakäigu ja rahu­tegemise vahelise aja vältel, sest vahelekiiluja tahab oma võltsinguga just näidata, et eest­lased Riias rahu tegid sellepärast, et  lät­lased neid muidu rahule ei oleks jätnud, et eestlastel lätlaste käes kannatades muud üle ei jäänud kui alandlikult rahu paluda. Loomulik sündmustikukäik ja terve mõistus nõuavad aga oletust, et rahu tehti kohe eestlaste sõjakäigu lõpul. Kuid mööname, et eestlaste sõjakäigu ja rahutegemise vahel oli kahe- või kolmenädalaline vaheaeg.